Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Rivlin ja YK:n pääsihteeri Ban Ki-moon tapasivat New Yorkissa.
He keskustelivat ehdoista, joilla voitaisiin palata neuvotteluihin -
ja käynnistää uudelleen Israelin ja palestiinalaisten rauhanprosessi.
70 vuotta Auschwitzin vapautuksen jälkeen saksalaisista 58 % sanoi, -
että menneisyys pitäisi jättää historiaan, -
kun israelilaisista 75 % torjui aja- tuksen menneisyyden unohtamisesta.
Kristinuskon vastainen Jad L'achim -järjestö syytti -
Jerusalemin kansainvälistä kristillistä suurlähetystöä lähetystyöstä.
Israelin presidentti Rivlin ja YK:n pääsihteeri Ban Ki-moon -
keskustelivat YK:n päämajassa New Yorkissa.
Pääsihteerin kanslian lausunnon mukaan he keskustelivat -
Israelin, Länsirannan ja Jerusalemin kiristyneistä jännitteistä.
He keskustelivat myös ehdoista, -
joiden myötä voitaisiin palata neuvotteluihin -
ja siten käynnistää uudelleen Israelin ja palestiinalaisten rauhanprosessi.
He puhuivat myös YK:n holokaustin muistojuhlasta, -
joka oli tarkoitus pitää tänään -
mutta joka peruttiin New Yorkin lumimyrskyn takia.
Presidentti Rivlin ylisti Ban Ki-moonia -
tämän työstä holokaustin muiston kunnioittamiseksi -
ja sitoumuksesta taistella antisemitismiä vastaan.
Tänään vietettiin kansainvälistä holokaustin muistopäivää.
Päämuistotilaisuus pidettiin tänään iltapäivällä Auschwitzissa Puolassa.
Tänään on Auschwitzin vapauttamisen 70-vuotismuistopäivä.
Paikalla oli kuninkaita, valtionpäämiehiä ja ministereitä -
sekä keskitysleirin selviytyjiä.
Israelin delegaatiossa oli mukana noin 40 selviytyjää.
Delegaatiota johti ministeri Silvan Shalom.
70 vuotta Auschwitzin vapautuksen jälkeen saksalaisista 58 % sanoi, -
että menneisyys pitäisi jättää historiaan, -
kun israelilaisista 75 % torjui aja- tuksen menneisyyden unohtamisesta.
Bertelsmann-säätiön tutkimuksen mukaan saksalaisista 48 % sanoi, -
että heillä on huono kuva Israelista ja vielä huonompi kuva sen hallituksesta.
62 prosenttia heistä ilmaisi kielteisen mielipiteen Israelin hallituksesta.
Israelilaisilla on paljon parempi kuva nykypäivän Saksasta.
Heistä 68 prosentilla on myönteinen kuva siitä ja vain 24 prosentilla huono.
Tutkimuksen mukaan näkemyksellä Israelin―palestiinalaisten konfliktista-
on hallitseva vaikutus siihen, miten saksalaiset näkevät Israelin.
Saksalaisista noin 35 prosenttia vertaa Israelin palestiinalaispolitiikkaa -
natsien juutalaispolitiikkaan. Määrä oli noussut vuodesta 2007, -
jolloin niin ajatteli 30 % saksalaisista säätiön silloisen tutkimuksen mukaan.
Kaikesta huolimatta sekä israelilaisten että saksalaisten enemmistö uskoo, -
että Saksalla on yhä erityinen vastuu Israelia kohtaan historiansa takia.
YK lähettää tutkintatiimin Gazaan tutkimaan syytteitä siitä, -
onko sinne lähetettyjä avustusvaroja käytetty terrorismiin.
YK:n pääsihteeri Ban Ki-moon päätti asian tavattuaan presidentti Rivlinin.
Rivlin kertoi Ban Ki-moonille, -
että Gazan jälleenrakennukseen tarkoitettua sementtiä ja metallia -
käytetään tunneleihin, joita pitkin salakuljetetaan aseita Gazaan -
ja tehdään rajan alitse iskuja Israelia vastaan.
YK:n pääsihteeri lupasi, että hänen puolestaan toimiva tiimi -
tutkii asiaa omakohtaisesti.
Lähi-idän kvartetin eli YK:n, USA:n, EU:n ja Venäjän lähettiläät -
tapasivat Brysselissä ja keskustelivat -
Israelin ja palestiinalaisten rauhanneu- vottelujen uudelleenkäynnistyksestä.
He totesivat, että on tärkeää tehdä läheistä yhteistyötä arabien kanssa.
Kvartetin lähettiläät korostivat sen kiireellisyyttä, -
että parannetaan Gazan vakavaa humanitaarista tilannetta.
He sopivat, että nyt pyritään kaikin keinoin rohkaisemaan eri osapuolia -
täyttämään lokakuussa Kairon konferenssissa antamansa lupaukset -
avustaa Gazan jälleenrakennustyössä.
Edelliset neuvottelut kariutuivat huhtikuussa -
tuloksettomien keskustelujen jälkeen. Palestiinalaiset olivat vihaisia siitä,-
että Israel jatkoi asutusrakentamista alueilla, jotka he tahtovat valtiokseen.
Israel taas raivostui siitä, että palestiinalaishallitukseen otettiin -
terroristijärjestö Hamas, joka kieltää Israelin oikeuden olla olemassa.
Jerusalemin poliisi pidätti kuusi miestä epäiltynä julmasta hyökkäyksestä -
21-vuotiaan druusiopiskelija Tommy Hassonin kimppuun.
Epäillyt tuotiin Jerusalemin alioikeuteen -
kuultavaksi tutkintavankeuden pidentämisestä.
Ryhmä juutalaismiehiä kävi julmasti Hassonin kimppuun viime viikolla -
ilmeisesti kuultuaan hänen puhuvan arabiaa.
Pohjoisisraelilainen Hasson oli juuri päättänyt asepalveluksensa -
kolme kuuta aiemmin ja muuttanut Jerusalemiin opiskelemaan musiikkia.
Kypäräpäiset miehet löivät Hassonia ja rikkoivat lasipullon häneen.
Hasson joutui sairaalaan ruhjeista kasvoissa ja takaraivossa.
Asepalveluksen Hasson suoritti taisteluyksikössä -
ja myöhemmin presidentin virka-asunnossa.
Hasson julisti Facebookissa viestiä rauhasta ja suvaitsevuudesta -
koettelemuksestaan huolimatta.
Sadat armeijan taistelijat osallistuivat pari kuukautta sitten tilaisuuteen, -
jossa oli Jerusalemin kansainvälisen kristillisen suurlähetystön edustajia.
Pari sotilasta kertoi, että eräs lähetystön edustaja -
piti heidän mielestään käännytyspuheen, jossa hän sanoi, -
että Jeesus oli juutalainen ja että kristityt seuraavat -
juutalaista messiasta, Jeshuaa, eli Jeesusta.
Kristinuskon vastainen Jad L'achim -järjestö valitti tapauksesta -
ja syytti kristittyjen lähettävän lähe- tystyöntekijöitä armeijan tukikohtiin -
sotilaita kunnioittavien tapahtumien varjolla.
Armeijan upseeri vastasi, että kyseessä oli koulutustilaisuus -
yksin toimineille, erinomaisille sotilaille.
Hän kertoi, että sotilaskomentajat tut- kivat tapausta, jotta se ei toistuisi.
Kristillisen suurlähetystön tiedottaja Parsonsin mukaan -
kyseessä oli vuosittainen tilaisuus, -
jossa keskitytään siunaamaan Israelia vuoden teeman mukaan.
Hän lisäsi, että Jad L'achim -järjestö pyrkii alati pilaamaan tapahtumat.
Järjestäjät pehmensivät puheita uskonnollisista kytköksistä -
ja keskittyivät kunnioittamaan Gazan sodassa taistelleita sotilaita.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Maija Tuukkanen